CELEX: 32015R0275
Language: sl
Date: 2015-02-19 00:00:00
Title: Izvedbena uredba Komisije (EU) 2015/275 z dne 19. februarja 2015 o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju

20.2.2015   
            
            
               SL
            
            
               Uradni list Evropske unije
            
            
               L 47/15
            
         IZVEDBENA UREDBA KOMISIJE (EU) 2015/275
   z dne 19. februarja 2015
   o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju (1) in zlasti člena 11(b) Uredbe,
   ob upoštevanju naslednjega:
   
               (1)
            
            
               V Prilogi III k Uredbi (ES) št. 314/2004 so navedeni osebe in subjekti, zajeti z zamrznitvijo sredstev in gospodarskih virov v skladu z navedeno uredbo.
            
         
               (2)
            
            
               Sklep Sveta 2011/101/SZVP (2) opredeljuje fizične in pravne osebe, za katere veljajo omejitve, kakor je določeno v členu 5 navedenega Sklepa, Uredba (ES) št. 314/2004 pa uveljavlja navedeni sklep v obsegu, v katerem je potrebno ukrepanje na ravni Unije.
            
         
               (3)
            
            
               Svet je 19. februarja 2015 odločil, da se črtajo imena petih umrlih oseb, za katere bi morale veljati omejitve. Prilogo III k Uredbi (ES) št. 314/2004 bi bilo treba spremeniti, da se zagotovi njena skladnost z navedeno odločitvijo Sveta.
            
         
               (4)
            
            
               Uredbo (ES) št. 314/2004 bi bilo zato treba ustrezno spremeniti.
            
         
               (5)
            
            
               Da se zagotovi učinkovitost ukrepov iz te uredbe, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 314/2004 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. februarja 2015
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 55, 24.2.2004, str. 1.
   
      (2)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).
   
      PRILOGA
      V Prilogi III k Uredbi (ES) št. 314/2004 se pod naslovom „I. Osebe“ črtajo naslednje fizične osebe:
      
                   
               
               
                  Ime (in vsi vzdevki)
               
            
                  1.
               
               
                  CHINDORI-CHININGA, Edward Takaruza
               
            
                  2.
               
               
                  KARAKADZAI, Mike Tichafa
               
            
                  3.
               
               
                  SAKUPWANYA, Stanley Urayayi
               
            
                  4.
               
               
                  SEKEREMAYI, Lovemore
               
            
                  5.
               
               
                  SHAMUYARIRA, Nathan Marwirakuwa.